《赠别徐侃》
唐代·安凤

一自离乡国，十年在咸秦。泣尽卞和血，不逢一故人。

今日旧友别，羞此漂泊身。离情吟诗处，麻衣掩泪频。

泪别各分袂，且及来年春。

作者简介：安凤，寿春(今安徽寿县)人，唐代诗人。与同里徐侃为友。至长安求官，十年不达，耻而不归。后于旅舍逢徐侃，叙乡里之事、阔别之情，互相作诗为别。后寄书家中，始知徐侃卒已三年。